Ինչպես բացման արարողությանը հայտարարել է ՀՀ տնտեսական զարգացման և ներդրումների նախարար Սուրեն Կարայանը, շինարարական աշխատանքներ գոտում նախատեսվում է իրականացնել երկու փուլով: Առաջին փուլում, - ասել է նա, ստեղծվել են աշխատանքի անհրաժեշտ նվազագույն պայմանները, իսկ երկրորդ փուլում նախատեսվում է ընդլայնել տարածքը 70 հեկտարով և շահութաբեր գործունեության համար անհրաժեշտ բոլոր պայմանների ստեղծումը: Նախարարը նշել է, որ նախատեսվում է առաջիկա տարիներին ներգրավել 50-70 ընկերությունների, որոնք կկատարեն $ 100-130 մլն-ի ներդրումներ: Արդյունքում, կստեղծվի 1500 աշխատատեղ, իսկ ապրանքների և ծառայությունների արտահանման մակարդակը կհասնի $ 250 մլն-ի: Նա նաև նշել է, որ արդեն կան ընկերություններ, որոնք ցանկանում են գործել ազատ տնտեսական գոտում, այդ թվում`եվրոպական, ռուսական իրանական, և առաջիկա օրերին դրանցից հինգի հետ կստորագրվի պայմանագիր: